Klaus Iohannis a fost sancţionat de CNCD pentru expresia „nişte penali”, dar substantivul „penal” nu există în limba română. Penal nu este substantiv, e adjectiv, substantivul „penal” este inventat, a explicat la Digi24 jurnalistul Cristian Tudor Popescu.

„Substantivul penal nu există în limba română. În limba română, penal nu e ca poliţist, care poate fi adjectiv – film poliţist sau poliţist în misiune, adică subtantiv.

<Penal> nu este substantiv, e adjectiv.

Deci <nişte penali> e expresie fără corespondent în limba română.

Substantivul <penal> e inventat.

Preşedintele ar fi trebuit să fie sancţionat pentru discriminarea cuvintelor limbii române pentru că le-a adăugat un cuvânt inexistent.

Citește și ”Planul secret al lui Dragnea. De ce este convins că va fi susținut de Statele Unite”

Cei de la CNCD au gândit că <penal> înseamnă condamnat, penal, tâlhar.

Deci Iohannis se face vinovat că îi acuză pe nişte oaneni sau îi califică vinovaţi pe nişte oameni aflaţi în procese judiciare, procesul penal.

Domnilor de la CNCD, ce înseamnă <penal>?

Vine din latină de la <poenalis>, <poena> înseamnă <pedeapsă>.

<Penal> înseamnă care poate fi supus pedepsei, deci e o persoană împotriva căreia s-a declanşat actiunea penală de către procuratură şi care, după proces, poate fi sancţionată.

Deci, <penal> e o persoană sancţionabilă.

Deci, Iohannis chiar şi dacă luăm adjectivul, nu substantivul care nu există, le-a spus penalilor că sunt penali.

Dacă spunea <nişte sancţionabili> nu ar mai fi avut ce judeca domnii de la CNCD.

Iohannis e condamnat de CNCD pentru inventarea unui cuvânt în limba română sau pentru că a spus că penalul e penal.

Unicul criteriu de judecată al CNCD e a fi sau a nu fi psd-ist.

Maxima crimă de discriminare în România acum e să nu fii psd-ist”, a comentat Cristian Tudor Popescu.

Comentariul integral în materialul video